Caritas bedieninge inligtingstuk 2018 by NG Lynnwood Gemeente - issuu
CARITAS Uitreikbedieninge van Lynnwood Gemeente Inleiding God se droom vir die wêreld kan saamgevat word in die begrip wat Jesus gebruik naamlik die Koninkryk van God. Ons word genooi om deel te neem aan die koms van die Koninkryk van God op aarde op alle terreine van die lewe. Daarom is selfs ons beroepe deel van ons roeping. Koninkryksmense is sensitief vir die nood om ons. Caritas is een van die kanale waardeur die gemeente God se lewegewende fontein kan wees. Ons nooi jou om ‘n bydrae te lewer by ‘n bediening na gelang van die gawes wat jy ontvang het. Daar is ‘n ryke verskeidenheid van behoeftes. Deur die loop van die jaar sal die bedieninge een-vir-een bekendgestel word. Kyk gerus waarheen jy geroep word en maak kontak met die betrokke bediening. Voorsitter: Bertus van Tonder 074 582 8820, Predikant: Immanuel van Tonder 0835406015 1 Adult Education Mary Kwebane bied lees- en skryf klasse aan by ons gemeente sentrum. Dit is ‘n besondere vrugbare bediening wat mense bemagtig met verskeie vaardighede. Die gemeente help met die infrastruktuur. Mary Kwebane 083 498 1240 2 Allimentasie: Deur die loop van die jaar word mense wat finansiële nood het op verskeie maniere ondersteun. Dit word meestal in die vorm van kosskenkings of die betaal van rekeninge gedoen. Die nood word ondersoek en verantwoordelik bestuur. Lana Jacobs 012 348 1245 3 CMR CMR (Christelik Maatskaplike Raad) is die Ned Geref Kerk se welsynsorganisasie wat reeds die afgelope twee-en-tagtig jaar Maatskaplike Werk dienste aan die gemeenskap lewer. Dienslewering aan die gemeenskap sluit drie programme in : 1) GESINSBEWARING , 2) KINDERBESKERMING 3) ARMOEDEVERLIGTING EN GEMEENSKAPONTWIKKELING. 1 Lynnwood Gemeente Caritas
Vanuit die Lynnwood dienspunt word primêr die volgende dienste gelewer : Dienste gefokus op gesinne – Huweliksberaad, Egskeidingsberaad, Gesinsterapie, Ouerleiding, Terapie vir tieners en kinders. Individuele terapie fokus op verwerking van kinderjare trauma, depressie, traumaberading, persoonlike groei en ontwikkeling, sterwensbegeleiding, rousmart, ens. Voorts is ek betrokke/ verantwoordelik vir Ratanang, ‘n ouerleidinggroep en vir die verhoudingsvaardigheidsontwikkeling van die Belydenisklas, (4 Byeenkomste). Dan ook is ek Maandae - en Woensdae oggende betrokke by Menlopark Hoërskool. CMR het, soos jy maar weet, voortdurend ‘n behoefte aan finansiële ondersteuning om dienste te kan lewer aan diegene wat dit nie andersins kan bekostig nie. Petro Barnard, Maatskaplike Werker / Social Worker, Tel : 012-348 0003 4 “Geereg” Koepon stelsel Elke dag word daar in die strate van Pretoria en Centurion ‘n bedrag van tot R4 miljoen vir bedelaars gegee. Solidariteit Helpende Hand se navorsing het vasgestel dat tot 90% van bedelaars dwelms misbruik. Die probleem word elke dag net groter. Ons gemeente is nou in die proses om in te skakel by die koeponstelsel van Geereg. Deur die Geereg projek kan u koepons koop wat die behoeftes van bedelaars baie meer verantwoordelik aanspreek. Koepons sal by die kantoor en info-toonbank beskikbaar gestel word. https://geereg.co.za/ 5 Gemeenteprojekte Van tyd tot tyd het ons verskeie projekte soos die afgelope Lydenstyd projek en die Hoopstad projek waar ons saam as gemeente aan ‘n projek deelneem. Die inligting word per aankondiging deurgegee. Die goedgunstigheid van die gemeente is telkens ‘n riem onder die hart. 6 Gideons: Baie van ons lidmate is lede van die Gideons. Hulle stel Bybels beskikbaar op verskeie plekke en aan ‘n diverse hoeveelheid mense regoor die wêreld. Hulle het ook ‘n aktiewe netwerk wat leraars en gemeentes prakties en met gebed ondersteun. Jos Grobbelaar 0823743690. 7 HARMONIE OORD TUISTE VIR BEJAARDES Harmonie Oord maak deel uit van Harmonie Park Tuiste vir Bejaardes in Sunnyside wat bestaan uit twee tuistes vir ouer persone nl. Harmoniehof en Harmonie Oord. Harmonie Park behoort aan die welsynskomponent van die NG Kerk. Harmonie Oord verskaf verblyf aan ongeveer 190 selfversorgende ouer persone waarvan die meeste net ‘n SASSA-pensioen van R1 690 per maand of ‘n gelykstaande inkomste kry. Na hul losies van R1 375 per maand betaal is, het hul maar R315 per maand oor vir noodsaaklikhede en lekkernye.
2 Lynnwood Gemeente Caritas
Die etes wat by Harmonie Oord bedien word is hoofsaaklik te danke aan donasies. Ons gee ‘n basiese ontbyt en ‘n ekonomiese middagete. Indien ons ekstra voedsel donasies kry, gee ons kospakkies uit vir aandete, anders moet die inwoners self vir aandete sorg. Donasie van droë kos items is altyd welkom. Vir die inwoners self is klein houers koffie, tee, suiker en toiletware baie welkom. Toiletpapier is ook altyd in aanvraag. Lynnwood Oord lewer maandeliks ‘n groot vrag kos by Harmonie Oord af. Antoinette Victor en Bettie Hamman 082 550 5079 8 Helplift: Helplift nooi jou om enige gawe beskikbaar te stel wat deur Helplift aangewend sal word. Veral professionele tyd en dienste word met groot vrug benut. Pedri Coetzee 083 456 9032 / Eric Scholtz 082856 5959 9 JAKARANDA KINDERHUIS HUIS 6 In Huis 6 bly op die oomblik Lizzy Thukwane, as Huisma en enkelouer, met 13 seuns van 8 - 17 jaar. Lynnwood Gemeente ondersteun Huis 6 finansieel en prakties. In oorleg met Lizzy bestaan ons ondersteuning hierdie jaar uit: - Herstelwerk van toerusting en van die huis, in samewerking met die beheerliggaam - Hulp met skoolwerk - Hare sny van die seuns - Spesiaal maak van verjaarsdae - Skenkings, o.a. kleredrag, linnegoed, meubels, rekenaars - n Jaarlikse fondsinsameling dmv n koffiestalletjie tydens die Liggiesfees in die hele maand Desember - Versiering van Huis 6 met liggies vir die Liggiefees Op ons wenslys staan o.a. nog: - uitstappies vir die seuns wat naweke nie na familie/vriende kan gaan nie - dalk volgende jaar n seevakansie 3 Lynnwood Gemeente Caritas
* Ons gemeente ondersteun ook die geestelike bediening in die kinderhuis wat deur NG Kameeldrift gedoen word. ‘n GROOT DANKIE aan almal wat n bydrae aan hierdie uitreik gee en gegee het!!! Noella Semmelink 0843961059 10 Kamcare: Kameeldrift Kamcare is verbind aan die NG Gemeente Kameeldrift. Kamcare Social and Training Services is a South African based Non Profit Organisation in the Nokeng area, North-east of Pretoria, the capital of South Africa. We exist to CARE deeply for people with various forms of need, to DEVELOP healthy communities in a sustainable manner, and to provide TRAINING which will enable people to contribute to the future of South Africa. Liezel 072 150 3994 11 Kleingroepe Ons kleinggroepe en omgeegroepe is betrokke by verskeie uitreike wat hulle van tyd tot tyd self kies. Andrew Hofmeyr 083 442 5388. 12 Lynnwood outreach Lynnwood Outreach bied kos en die Evangelie aan mense in die omgewing op Sondae by Lynnwood se park naby die tennisbane. Charles Msipa behartig die bediening en ons ondersteun hom op verskeie maniere 079 312 1629.
13 Nuwe Generasie: Nuwe Generasie het deurlopende uitreike waar jongmense op verskeie plekke besondere mooi diens lewer. Raak gerus ook daarby betrokke! Liani Louw 079 506 4078
14 PEN: Ons is by verskeie bedieninge van PEN direk en informeel betrokke. Dit is ‘n massiewe bediening wat ‘n groot verskeidenheid behoeftes aanspreek. Hulle stel hulleself soos volg bekend: With a dedicated and committed team, PEN dreams of Igniting change, Healing communities and Nurturing togetherness. 175 full time staff-members, committed to the people who live and work in the city, builds loving relationships with the community which includes children, teens, elderly, parents, students, homeless people, sex workers, drug addicts and every person that cross our path. Hedrien van der Vliet 0725174851 15 Ratanang: Ratanang het tot stand gekom in 1990. Aanvanklik het die vroue byeengekom in die motorhuis van lidmate van die gemeente. Later het die byeenkomste verskuif na die kerksaal en tans kom hulle in Koinonia byeen. Ekself is by Ratanang betrokke sedert 1997. 4 Lynnwood Gemeente Caritas
Ratanang is ‘n groep gestig vir huiswerkers in die omgewing. Die groep is gefokus op die persoonlike bemagtiging van die vroue asook die ontwikkeling van bepaalde vaardighede en blootstelling aan geleenthede wat andersins nie moontlik sou wees nie. Die groep het bv. gedurende Februarie ‘n uitstappie Hartebeespoortdam toe gehad waar hulle ook ‘n rit op die kabelkar gehad het. ‘n Eerste ervaring van die aard vir die vroue. Die vroue kom elke eerste Woensdag van elke maand gedurende skooltermyne bymekaar. Annatjie Pienaar, Alice van Niekerk en Petro Barnard is betrokke by Ratanang. Bemagtiging fokus op temas insluitend : Ontwikkeling van positiewe selfbeeld, kommunikasie – en konflikhanteringsvaardighede, identifisering en hantering van depressie, ontwikkeling van emosionele intelligensie, verhoudingsvaardighede, ens. Vaardigheidsontwikkeling sluit in mosaïek, lapverf, instandhouding van volhoubare groentetuine, kralewerk, ens. Novembermaand is die jaarafsluiting waartydens groeplede ‘n sertifikaat ontvang asook ‘n geskenkbewys afkomstig van M-Net. Petro Barnard 012-348 0003 of Annatjie Pienaar 072 146 8212
16 Tabita Tabita bestaan al diep in die 30 jaar. Die begin van Tabita was in ‘n motorhuis by ds. Jordaan se pastorie. ‘n Jaar of wat daarna het dit uitgebrei na die kerksaal, toe natuurlik net op Donderdae, want al die huishulpe het af gehad op ‘n Donderdag. Na ‘n paar jaar was die naaldwerkers te veel vir ‘n Donderdag en ons begin toe op Dinsdae ook ‘n klas. Vandag is daar elke dag meer as 25 werkers – ons moes al mense wegwys omdat daar te veel is om te hanteer. Ons is gewoonlik 10 wat help en dit beteken omkap, die beginners leer om die masjien te bemeester, om hulle te leer om ‘n kledingstuk uit te sny. Maar deesdae maak baie ontwerpersklere, hetsy vir eie gebruik, of vir kinders, maar vir ‘n hele klomp van hulle moet patrone verander word en ook ontwerpe volg. Elke middag word afgesluit met ‘n Bybellees en gebed – meestal voorbidding vir een van ons. Johanna Banda doen dit pragtig en baie entoesiasties een middag en Riekie Boshoff die ander middag. Daar is ‘n heerlike gees van omgee. Ons ken mekaar, ons reik uit na mekaar en ons help mekaar en ons is lief vir mekaar.
5 Lynnwood Gemeente Caritas
Wat is Tabita se behoeftes? Ons sal natuurlik nog gewillige en kundige hande met ope arms verwelkom. Ons is dankbaar vir elke stuk bruikbare materiaal wat ons geskenk kry en deesdae is bruikbare patrone baie in aanvraag. Kyk ‘n bietjie op die foto’s watter skeppings word gemaak en gedra! En ons weet van ‘n hele paar wat al ‘n inkomste verdien uit klere en artikels wat hulle self maak. By Tabita word hulle bemagtig om dit te doen. Selma du Preez 082 4486413 17 Vrouegroepe: Die meeste vrouegroepe het ook verskeie uitreike waar hulle betrokke is, bo-en-behalwe die lys in hierdie dokument. Nerine Ahlers 082 373 3319 18 Wespoort voeding en uitreikprojek Die Wespoort Voeding en Uitreikprojek is n projek wat daarop gerig is om armoede en nood te verlig in die gemeenskap van Danville en Elandspoort in die Westelike deel van Pretoria/Tswhane. Daar word hulp verleen aan 67 gesinne wat erge materiële nood ervaar. Al hierdie gesinne het n gemiddelde inkomste van tussen R1200-R1600 per maand. Ons voorsien basiese kospakkies aan hierdie gesinne wat help om hongersnood te verlig tussen ouers, kinders asook bejaardes. Ons help ook met skenkings van tweedehandse klere, meublement, huisware en allerlei wat ons geskenk kry en uitdeel. Wintermaande is die nood itv kos en klere baie hoog asook komberse. Die projek fokus op werkskepping met die vroue van die gesinne om hulle sodoende te leer om sekere produkte te vervaardig maar ook om vir hulle vaardighede aan te leer om hulle moraal te lig en hul selfbeelde te probeer verbeter. Daar word ook belê in ontwikkelingsgroepe om hulle te bemagtig met kennis, wat agv hulle gebreke soms baie beperk is. Opheffing is van groot waarde vir die gesinne wat by ons projek ingeskakel is.
6 Lynnwood Gemeente Caritas
Die Hasie in die Holte Speelgroep akkommodeer 30 minderbevoorregte kleuters vanaf 3 tot 6 jarige ouderdom. By die speelgroep word daar gefokus op ontwikkeling, versorging en die voorkoming van verwaarlosing by kleuters wat erge armoede tuis ervaar. Skoolgereedmaking is die hoofdoelwit van hierdie diens wat ons aan die kleuters van die gemeenskap lewer. Alle fondse moet self ingesamel word wat n groot uitdaging in die huidige ekonomiese klimaat is. Dankie vir u as Gemeente se ondersteuning in 2017, deur die 1 maand se kos wat u as Gemeente verlede jaar vir die projek aangekoop het. Dit word opreg waardeer. Antoinette Victor, 082 560 1847 19 Ya Bana: Ya Bana beteken “vir die kinders” in SeTswana. Ons is in 2006 gestig toe die Mabopane Foundation van Amerika 8 hektaar grond gekoop het vir die projek, en is geleë in Winterveld, Mabopane. Vandag bestaan die village uit sewe huise, ‘n jeug sentrum, administrasiegebou, sokkerveld, biblioteek, gemeenskaplikke eetsaal, gastehuis en ‘n kleuterskool wat ongelooflikke waarde tot ons en die gemeenskap se kinders se skolastiese opvoeding voeg. In Ya Bana Village word wees- en kwesbare kinders in ‘n familie omgewing versorg. Opgeleide huis moeders bied liefde en struktuur aan die kinders in permanente huise. Ons holistiese versorgingsmodel fokus op die fisiese, emosionele, opvoedkundige, kulturele en geestelikke behoeftes van die kinders. Die Ya Bana familie bestaan tans uit 13 kleuters, 20 laerskool kinders,10 tieners en 9 jeug. Ya Bana Village is 'n plek van sorg, liefde, respek, groei, familie, vrede en uitnemendheid. Kom kuier gerus vir ons in Winterveld, of op ons Facebook blad, Ya Bana Village: for the children. Kontak Carina Goosen 082 900 4087/ Naomi Brink 083 534 4850 / Amanda Gazendam 0829004087 https://www.facebook.com/Ya-Bana-Village-for-the-children-1879705825688441/ http://www.yabana.co.za
20 WOZANIBONE Wozanibone is `n dagsorgsentrum vir kleuters jonger as vyf jaar Dit is geleë in `n landelike gebied sowat 40km van Pretoria en 25 km van Bronkhorstspruit Dit is `n instelling van, en word gehuisves in `n gebou wat behoort aan die Verenigende Gereformeerde Kerk (VGK). Sonder finansiële ondesteuning van buite the VGK is voortbestaan van die sentrum onmoontlik.
7 Lynnwood Gemeente Caritas
Die Evangelische Kirchengemeinde Roßdorf in Frankfurt, Duitsland is reeds `n jarelange gereelde en onontbeerlike bydraer’. Die personeel van Wozanibone bestaan uit twee kinderversorgers, elkeen met `n baie basiese opleiding in kleuteronderrig, en een skoonmaker.Kleuters ontvang twee maaltye per dag Lede van Caritas besoek die sentrum minstens een maal per maand om voorraad af te lewer en soms ook basiese instandhouding te doen. Afgesien van finansiële bydraes wat deurlopend bestaan met die oog op kleiner instandhoudingsuitgawes wat die VGK nie kan bybring nie, is daar, met die oog op kontinuiteit, `n ernstige behoefte aan nog gewillige lidmate om, op rotasiebasis te help met die vervoer van kosvooraad. Dit behels sowat een uur reistyd op `n weeksdag, een maal per maand, aanvanklik waarskynlik net enkele kere per jaar. Johan Kok 0828260166
HOE KAN EK BETROKKE RAAK? Oorweeg gerus biddend of u nie by een of meer van die projekte betrokke wil raak nie. Lees gerus deur die lys en kyk waar jou gawes ‘n wesenlike verskil kan maak. Daar is ‘n groot hoeveelheid moontlikhede om diens te lewe en mense se lewens daadwerklik te beïnvloed. Caritas bediening gaan maandeliks bedieninge aan die gemeente bekend stel. By die geleentheid sal daar meer inligting oor bedieninge deurgegee word. Bydraes Al die bedieninge is afhanklik van fondse. Ons wil u dus ook nooi om ‘n bydrae te maak. Die geld word na gelang van behoefte verdeel tussen die verskeie bedieninge. Rekeningbesonderhede: (*** NB Merk asb. u bydrae Caritas) NG Gemeente Lynnwood, ABSA Takkode: 632005, Tjekrekening nr: 540 580 014 Debietorders: Vir debietorders: klik hier vir die vorm en faks dit aan 012 348 5655 Onthou dat maatskappye hulle bydrae van belasting kan aftrek en BEE dat hulle punte kan verdien. Kontak ons vir meer inligting daaroor asb. Voorsitter: Bertus van Tonder 074 582 8820 of predikant by dié bediening: Immanuel van Tonder 0835406015 8 Lynnwood Gemeente Caritas
Caritas bedieninge inligtingstuk 2018